Pakuotės lapelis: informacija vartotojui

Tramadol Lannacher 100 mg/2 ml injekcinis tirpalas
tramadolio hidrochloridas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją arba vaistininką.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?

Šis vaistas vartojamas vidutinio stiprumo ir stipriam skausmui malšinti.
Jame esanti veiklioji medžiaga tramadolio hidrochloridas priklauso opioidinių vaistų grupei ir yra „skausmo malšintojas“. 
Šis vaistas skirtas Jums, todėl kitiems žmonėms jo duoti negalima. Opioidai gali sukelti priklausomybę ir Jums gali atsirasti abstinencijos simptomų, jei staiga nustosite vartoti. Jūsų gydytojas turi paaiškinti, kiek laiko reikės šio vaisto vartoti, kada tikslinga nutraukti vartojimą ir  kaip tai padaryti saugiai.

Tramadol Lannacher vartoti draudžiama:
· jeigu yra alergija tramadoliui arba bet kuriai pagalbinei šio vaisto medžiagai (jos išvardytos 6 skyriuje);
· jeigu yra ūminis apsinuodijimas alkoholiu, migdomaisiais vaistais, vaistais nuo skausmo ar kitais psichotropiniais vaistais (veikiančiais nuotaiką ir emocijas);
· jeigu vartojate monoaminooksidazės inhibitorių (vaistų nuo depresijos) arba jeigu po jų vartojimo nutraukimo praėjo mažiau negu dvi savaitės (žr. skyrių „Kiti vaistai ir Tramadol Lannacher“);
· jeigu sergate epilepsija ir Jūsų priepuoliai yra nepakankamai sureguliuoti vaistais;
· kaip pakaitalo narkotikų nutraukimo atveju.

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti Tramadol Lannacher:
· jeigu sergate kepenų arba inkstų liga;
· jeigu Jus kamuoja depresija ir vartojate antidepresantų, nes kai kurie iš jų gali sąveikauti su tramadoliu (žr. „Kiti vaistai ir Tramadol Lannacher");
· jeigu yra apsunkintas kvėpavimas;
· jeigu turite arba turėjote priklausomybę nuo opioidų, alkoholio, receptinių vaistų arba narkotikų;
· jeigu anksčiau patyrėte nutraukimo simptomus, tokius kaip sujaudinimas, nerimas, drebulys ar prakaitavimas, nustojus vartoti alkoholį ar narkotikus; 
· jeigu manote, kad reikia vartoti daugiau Tramadol Lannacher, kad gautumėte pasiekti tą patį skausmo malšinimo lygį, tai gali reikšti, kad tampate atsparus šio vaisto poveikiui arba esate nuo jo priklausomas. Pasitarkite su gydytoju, kuris įvertins Jūsų gydymą ir galės pakeisti dozę arba pakeisti gydymą kitu vaistu nuo skausmo;
· jeigu Jus kamuoja sąmonės sutrikimai (jaučiate, jog galite nualpti);
· jeigu Jus kamuoja padidėjęs spaudimas smegenyse (galbūt po galvos traumos ar dėl smegenų ligos;
· jeigu Jus ištiko šokas (šio sutrikimo požymis gali būti šaltas prakaitas);
· jeigu yra polinkis epilepsijai ar traukuliams pasireikšti, nes gali padidėti priepuolių rizika

Su miegu susiję kvėpavimo sutrikimai
Tramadol Lannacher gali sukelti su miegu susijusius kvėpavimo sutrikimus, pavyzdžiui, centrinio tipo miego apnėją (kvėpavimo pauzę miego metu) ir su miegu susijusią hipoksemiją (mažą deguonies koncentraciją kraujyje). Gali pasireikšti tokie simptomai kaip periodiniai kvėpavimo sustojimas miegant, prabudimas naktį dėl dusulio, sunkumas miegoti nepabudus arba didelis mieguistumas dieną. Jeigu Jums ar kitam žmogui pasireiškė šie simptomai, pasakykite gydytojui. Gydytojas gali nuspręsti sumažinti dozę.

Jeigu vartojant Tramadol Lannacher pasireiškė bet kuris iš šių simptomų, pasakykite gydytojui arba vaistininkui.
Didelis nuovargis, apetito stoka, stiprus pilvo skausmas, pykinimas, vėmimas arba žemas kraujospūdis gali rodyti, kad Jums išsivystė antinksčių nepakankamumas (žemas kortizolio lygis). Jeigu pasireiškė šių simptomų, pasakykite gydytojui, kuris nuspręs, ar reikia papildomai vartoti hormonų.

Vartojant gydomąją tramadolio dozę, pasitaikė traukulių atvejų. Jų rizika gali padidėti, kai viršijama didžiausia įprastinė paros dozė (400 mg).

Tolerancija, pripratimas ir priklausomybė 
Šio vaisto sudėtyje yra tramadolio, kuris yra opioidinis vaistas. Pakartotinis opioidų vartojimas gali sumažinti vaisto veiksmingumą (jūs galite prie jo priprasti, tai vadinama tolerancija). Pakartotinas Tramadol Lannacher vartojimas taip pat gali sukelti priklausomybę, piktnaudžiavimą ir pripratimą, kurie gali sąlygoti vaisto perdozavimą. Šio šalutinio poveikio rizika gali padidėti vartojant didesnes dozes ir ilgesnį laiką.
Priklausomybė arba pripratimas gali sukelti pojūtį, kad jūs nebegalite kontroliuoti kiek vaisto jums reikia ir kaip dažnai reikia jo vartoti. 

Rizika tapti priklausomu arba pripratusiu kiekvienam asmeniui yra skirtinga. Tapti priklausomu nuo Tramadol Lannacher Jūsų rizika yra didesnė, jei:
· Jūs pats arba kas nors iš Jūsų artimųjų giminaičių turėjo pripratimą vartoti arba buvo priklausomas nuo alkoholio, receptinių vaistų arba nelegalių narkotikų („priklausomybė“);
· Jūs rūkote;
· Jums kada nors buvo nuotaikos problemų (depresija, nerimas, asmenybės sutrikimų) arba Jus gydė psichiatras dėl kitų psichikos sutrikimų.

Jeigu vartojant Tramadol Lannacher pastebėjote kurį nors toliau iš išvardytų požymių, tai gali būti požymis, kad Jūs pripratote arba išsivystė priklausomybė:
· Jums atsirado poreikis vartoti vaisto ilgiau nei nurodė gydytojas;
· Jums atsirado poreikis vartoti didesnę dozę nei nurodė gydytojas;
· vartojate vaistą kitiems tikslams nei jis buvo paskirtas, pavyzdžiui norint išlikti ramiam arba, kad jispadėtų užmigti;
· Jūs pakartotinai nesėkmingai bandėte nutraukti vaisto vartojimą arba kontroliuoti vaisto vartojimą:
· nutraukus vaisto vartojimą jaučiatės blogai ir pajuntate pagerėjimą vėl pradėjus vartoti vaistą (nutraukimo poveikiss).

Jeigu pastebėjote bet kurį iš šių požymių, pasitarkite su gydytoju siekiant surasti Jums tinkamiausią gydymą, apariant ir tai, kada reikia nutraukti gydymą ir kaip tai saugiai atlikti (žr. 3 skyrių „Nustojus vartoti Tramadol Lannacher”). 

Tramadolį kepenyse transformuoja tam tikras fermentas. Kai kurių žmonių organizme šis fermentas veikia kiek kitaip ir tai gali turėti skirtingos įtakos jų organizmui. Kai kuriems žmonėms gali pasireikšti nepakankamas nuskausminamasis poveikis, o kitiems kyla didesnė tikimybė patirti sunkų šalutinį poveikį. Jeigu Jums pasireikštų bent vienas iš šių šalutinių reiškinių: sulėtėjęs arba paviršutiniškas kvėpavimas, sumišimas, mieguistumas, susitraukę vyzdžiai, pykinimas arba vėmimas, vidurių užkietėjimas, nenoras valgyti, – nebevartokite šio vaisto ir nedelsdami kreipkitės medicininės pagalbos.
Esama nedidelės rizikos, kad Jūs galite pairti vadinamąjį serotonino sindromą, kuris gali pasireikšti suvartojus tramadolio vieno arba kartu su tam tikrais antidepresantais. Jei jaučiate kokių nors simptomų, susijusių su šiuo pavojingu sindromu, nedelsdami kreipkitės į gydytoją (žr. 4 skyrių „Galimas šalutinis poveikis“).

Vaikams ir paaugliams 

Vartojimas vaikams, kuriems yra kvėpavimo sutrikimų 
Tramadolio nerekomenduojama skirti vaikams, kuriems yra kvėpavimo sutrikimų, kadangi šiems vaikams gali pasireikšti sunkesni tramadolio toksinio poveikio simptomai.

Kiti vaistai ir Tramadol Lannacher 
Jeigu vartojate arba neseniai vartojote kitų vaistų, arba dėl to nesate tikri, apie tai pasakykite gydytojui arba vaistininkui.
Tramadol Lannacher negalima vartoti kartu su MAO inhibitoriais (tam tikrais vaistais, vartojamais depresijos gydymui).
Tramadol Lannacher skausmo malšinamasis poveikis gali būti susilpnėjęs ir jo veikimo trukmė trumpesnė, jeigu Jūs taip pat vartojate vaistų, kuriuose yra:
˗	karbamazepino (nuo epilepsijos priepuolių);
˗	ondansetrono (pykinimą slopinančio vaisto).
Jūsų gydytojas paaiškins, ar Jūs turite vartoti Tramadol Lannacher ir kokią dozę.

Šalutinio poveikio rizika padidėja:
· jeigu Jūs kartu su Tramadol Lannacher vartojate kitokių skausmą malšinančių vaistų, tokių kaip morfinas ir kodeinas (taip pat vartojamas kaip vaistas nuo kosulio), bei alkoholio. Jūs galite jaustis apsnūdęs ar jausti, kad galite nualpti. Jeigu tai atsitinka, pasakykite savo gydytojui;
· Tramadol Lannacher ir tokių raminamojo poveikio vaistų kaip benzodiazepinai arba į juos panašių vaistų vartojimas kartu gali padidinti slopinimo, pasunkėjusio kvėpavimo (kvėpavimo slopinimo), komos riziką ir gali būti pavojingi gyvybei. Dėl tokios rizikos kartu skirti su raminamaisiais vaistais reikia tik tuomet, kai nėra kitokio gydymo galimybės. Tačiau jei Jūsų gydytojas paskyrė Tramadol Lannacher vartoti kartu su raminamaisiais vaistais, gydytojas turi skirti mažiausią veiksmingą dozę ir gydymas turi tęstis galimai trumpiausią laiką. Pasakykite gydytojui apie visus Jūsų vartojamus raminamuosius vaistus ir atidžiai laikykitės nurodymų. Gali būti naudinga pasakyti Jūsų draugams arba šeimos nariams būti budriems išvardytų simptomų atžvilgiu. Jei atsirastų tokių simptomų, kreipkitės į gydytoją; 
· jeigu Jūs vartojate vaistų, kurie gali skatinti traukulių (priepuolių) atsiradimą, pvz.: tam tikrų antidepresantų arba vaistų nuo psichozės. Traukulių atsiradimo galimybė gali padidėti, jeigu kartu vartojate Tramadol Lannacher. Gydytojas Jums pasakys, ar Tramadol Lannacher Jums tinka;
· jeigu vartojate tam tikrų antidepresantų - Tramadol Lannacher gali sąveikauti su šiais vaistais ir gali pasireikšti serotonino sindromas (žr. 4 skyrių „Galimas šalutinis poveikis“);
· jeigu vartojate kumarino grupės antikoaguliantus (vaistus, mažinančius kraujo krešėjimą, pvz., varfariną) kartu su Tramadol Lannacher, nes gali būti paveiktas šių vaistų poveikis kraujo krešėjimui ir atsirasti kraujavimas;
· jeigu vartojate kartu su gabapentinu arba pregabalinu epilepsijai gydyti arba  nervų sutrikimų sukeltam skausmui (neuropatinio skausmo) gydyti. 


Tramadol Lannacher vartojimas su maistu ir gėrimais
Negerkite alkoholio gydymo Tramadol Lannacher metu, nes gali pasireikšti stipresnis jo poveikis.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia arba planuojate pastoti, tai prieš vartodama šį vaistą pasitarkite su gydytoju arba vaistininku.

Nėštumas
Informacijos apie tramadolio vartojimo saugumą nėščiai moteriai yra labai mažai. Taigi tramadolio turite nevartoti, jeigu esate nėščia.
Tramadol Lannacher vartojimas nėštumo metu gali sukelti abstinencijos simptomus naujagimiams. 

Žindymas
Tramadolis išsiskiria į motinos pieną. Dėl šios priežasties žindymo laikotarpiu Tramadol Lannacher negalima vartoti daugiau kaip kartą arba, jeigu Tramadol Lannacher pavartotumėte daugiau nei kartą, reikia nutraukti žindymą. 

Vaisingumas
Patyrimas vartojant vaistą rodo, kad tramadolis nedaro įtakos moters arba vyro vaisingumui.

Vairavimas ir mechanizmų valdymas
Tramadol Lannacher gali sukelti mieguistumą, galvos svaigimą ir miglotą matymą, todėl gali pabloginti Jūsų reakciją. Jeigu jaučiate, kad Jūsų reakcija yra paveikta, atsisakykite vairuoti automobilį ar kitą transporto priemonę, nenaudokite elektrinių įrankių ir nevaldykite mechanizmų.

Tramadol Lannacher sudėtyje yra natrio.
Šio vaisto vienoje ampulėje (2 ml) yra mažiau kaip 1 mmol (23 mg) natrio, t.y. jis beveik neturi reikšmės.

Visada vartokite šį vaistą tiksliai, kaip nurodė gydytojas. Jeigu abejojate, kreipkitės į gydytoją arba vaistininką.
Prieš pradedant gydymą ir reguliariai gydymo laikotarpiu gydytojas su Jumis aptars tai, ko galima tikėtis vartojant Tramadol Lannacher, kada ir kiek laiko Jums reikėtų jį vartoti, kada kreiptis į gydytoją ir kada reikia nustoti vaistą vartoti (žr. taip pat 2 skyrių).

Dozę reikia priderinti pagal skausmo stiprumą ir Jūsų organizmo reakciją į vaistą. Svarbiausia vartoti mažiausią skausmą malšinančią dozę. Nevartokite daugiau kaip 400 mg tramadolio hidrochlorido per parą, išskyrus atvejus, kai gydytojas nurodė tai padaryti.

Jeigu Jūsų gydytojo nenurodyta kitaip, rekomenduojamos dozės nurodytos toliau.

Suaugusiesiems ir paaugliams (vyresniems kaip 12 metų) 
Atsižvelgiant į skausmo stiprumą, suleidžiama 1-2 ml Tramadol Lannacher injekcinio tirpalo
(atitinka 50 – 100 mg tramadolio hidrochlorido). Priklausomai nuo Jūsų skausmo stiprumo, poveikis išlieka apie 4–8 valandas.

Vaikų populiacija
Jaunesniems negu 12 metų vaikams
Jaunesniems kaip 1 metų vaikams šis vaistas netinka. Vyresniems nei 1 metų vaikams vaistas skiriamas pavienėmis dozėmis po 1-2 mg/kg kūno svorio.

Nurodymai gydytojams apie tramadolio tirpalo atskiedimą
Siekiant palengvinti dozavimą, Tramadol Lannacher gali būti atskiestas tam tikslui tinkamu tirpalu. Tramadol Lannacher 100 mg ampulėse esančiam tirpalui infuzijoms atskiesti tinka toliau išvardyti tirpalai.
Paprastas atskiedimas: fiziologinis tirpalas arba 5 % gliukozės tirpalas.
Šarminis tirpalas: 1,4 % natrio vandenilio karbonato tirpalas.
Kalcio sudėtyje turintis elektrolitų tirpalas: Ringerio tirpalas.
Tirpalas plazmai ir kraujo tūriui atstatyti: 10 % Haemaccel Rheomacrodex
Visi išbandyti tirpalai yra suderinami fizinėmis ir cheminėmis savybėmis maksimaliai 24 valandas.
Tramadol Lannacher nesuderinamas su injekciniais diklofenako, indometacino, fenilbutazono, diazepamo, flunitrazepamo, midazolamo ir glicerolio trinitrato tirpalais.
Senyviems pacientams
Senyviems pacientams (vyresniems kaip 75 metų) tramadolio ekskrecija gali būti lėtesnė. Jei tai būdinga Jums, gydytojas gali patarti pailginti laiką tarp dozių vartojimo.

Sunki kepenų arba inkstų liga (nepakankamumas) arba dializuojami pacientai
Pacientams, kuriems nustatytas sunkus kepenų ir (arba) inkstų nepakankamumas, negalima vartoti Tramadol Lannacher. Jeigu toks nepakankamumas lengvas arba vidutinio sunkumo, Jūsų gydytojas gali rekomenduoti pailginti laiko tarpą tarp vaisto dozių vartojimo.

Vartojimo metodas
Tramadol Lannacher injekcinis tirpalas paprastai lėtai švirkščiamas į rankos paviršinę kraujagyslę, į raumenis (dažniausiai sėdmenis) arba po oda. Tramadol Lannacher taip pat galima praskiesti ir infuzuoti į veną.

Vartojimo trukmė
Jūsų gydytojas turės su Jumis aptarti, kiek truks gydymo kursas. Gydytojas turi sudaryti gydymo nutraukimo planą, paaiškinti, kaip palaipsniui mažinti dozę ir nutraukti vaisto vartojimą. 

Ką daryti pavartojus per didelę Tramadol Lannacher dozę
Jeigu per klaidą išgėrėte papildomą dozę, tai paprastai neigiamo poveikio nesukelia. Jūs turite išgerti kitą savo dozę taip, kaip paskirta. 
Jei Jūs (ar kas nors kitas) tuo pačiu metu praryjate daug Tramadol Lannacher tablečių, turite nedelsdami kreiptis į gydytoją. Perdozavimo požymiai yra labai siauri vyzdžiai, vėmimas, žemas kraujo spaudimas, dažnas širdies plakimas, kolapsas, sąmonės netekimas, epilepsijos priepuoliai ir apsunkintas kvėpavimas arba paviršutinis kvėpavimas.

Pamiršus pavartoti Tramadol Lannacher
Jeigu paskirta Tramadol Lannacher injekcija ar infuzija Jums bus nesuleista, tikėtina, kad skausmas pasikartos. Negalima vartoti dvigubos dozės, norint kompensuoti praleistą dozę. Kitą dozę vartokite įprastiniu laiku.

Nustojus vartoti Tramadol Lannacher 
Negalima staigiai nutraukti šio vaisto vartojimo, nebent taip nurodytų Jūsų gydytojas. Jeigu norėtumėte nustoti vartoti šį vaistą, pirmiausia dėl to pasitarkite su savo gydytoju, ypač jeigu vartojate šį vaistą ilgą laiką. Gydytojas informuos Jus, kada ir kaip reikia nutraukti šio vaisto vartojimą, pvz., laipsniškai sumažinant jo dozę, kad nereikalingų šalutinių reiškinių (abstinencijos simptomų) atsiradimo tikimybė būtų kuo mažesnė.
Nutraukimo simptomai, tokie kaip neramumas, miego sutrikimas, dirglumas, sujaudinimas, nerimas, širdies plakimo pojūtis (širdies plakimas), padidėjęs kraujospūdis, pykinimas ar vėmimas, viduriavimas, drebulys, drebėjimas ar prakaitavimas, gali pasireikšti nustojus vartoti šį vaistą staiga.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Turite nedelsiant pasimatyti su gydytoju, jeigu Jums atsiranda alerginės reakcijos simptomų, tokių kaip veido, liežuvio ir /ar gerklės patinimas, ir/ ar rijimo pasunkėjimas ar dilgėlinė kartu su apsunkintu kvėpavimu.

Dažniausiais šalutinis poveikis, pasireiškiantis gydymo Tramadol Lannacher metu, yra pykinimas ir galvos svaigimas, kurie pasireiškia daugiau negu 1 iš 10 pacientų.

Labai dažni šalutinio poveikio reiškiniai (gali pasireikšti ne rečiau kaip 1 iš 10 asmenų):
· pykinimas, galvos svaigimas.

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· vėmimas, vidurių užkietėjimas, burnos džiūvimas, galvos skausmas, mieguistumas, prakaitavimas, nuovargis.

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· žiaukčiojimas, virškinimo trakto sutrikimai (spaudimo pojūtis skrandyje, vidurių pūtimas), viduriavimas, 
· širdies ir kraujagyslių sistemos sutrikimai (pernelyg greitas juntamas širdies plakimas, dažnas pulsas, silpnumas arba kolapsas; toks poveikis dažnesnis stovimoje padėtyje ir fizinio krūvio metu), 
· odos reakcijos, pvz.: niežėjimas, išbėrimas.

Reti šalutinio poveikio reiškiniai (gali pasireikšti rečiau kaip 1 iš 1 000 asmenų):
· retas pulsas, kraujospūdžio padidėjimas, epilepsiniai traukuliai dažniausiai pasireiškia suvartojus per didelę tramadolio dozę arba šio vaisto vartojant kartu su kitais vaistais, galinčiais sukelti traukulių, 
· nenormalūs pojūčiai (pvz.: niežulys, dilgčiojimas, nutirpimas), drebulys, epilepsijos priepuoliai,  apetito pokyčių, kalbos sutrikimas, nevalingas raumenų trūkčiojimas, nekoordinuoti judesiai, apalpimas (sinkopė), 
· Tramadol Lannacher poveikis kiekvieno žmogaus psichikai yra skirtingas. Jo pobūdis ir stiprumas priklauso nuo paciento asmenybės ir vaisto vartojimo trukmės. Tai gali būti nuotaikos pakitimai (dažniausiai pakili, kartais prasta nuotaika), aktyvumo pokyčiai (paprastai slopinimas, kai kada  padidinimas), gebėjimo pažinti ir justi pokyčiai (pvz.: sprendimų priėmimo elgesio pokyčiai, jutimų atpažinimo sutrikimas), 
· haliucinacijos, sumišimas, miego sutrikimai, delyras, nerimas, košmariški sapnai, 
· neryškus daiktų matymas, smarkus vyzdžių išsiplėtimas (midriazė), vyzdžių susiaurėjimas (miozė), 
· alerginės reakcijos (pvz.: apsunkintas kvėpavimas, švokštimas, odos pabrinkimas) ir šokas (staigaus kraujotakos nepakankamumo) pasireiškia labai retais atvejais, 
· šlapinimosi sutrikimai (apsunkintas ar skausmingas šlapinimasis, mažesnis, negu įprasta, šlapimo kiekis), 
· retas alsavimas, dusulys, pranešama apie astmos pablogėjimą nors tiesioginio ryšio nenustatyta. Jei gerokai viršijama rekomenduojama dozė, kartu su tramadoliu vartojamos kitokios medžiagos, slopinančios nervų sistemą, galimas kvėpavimo slopinimas,
· raumenų silpnumas.

Labai reti šalutinio poveikio reiškiniai (gali pasireikšti rečiau kaip 1 iš 10 000 asmenų):
· kepenų fermentų aktyvumo padidėjimas.

Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis):
· sumažėjęs cukraus kiekis kraujyje, priklausomybė (žr. skyrių „Kaip sužinoti, ar esu priklausomas“);
· žagsėjimas;
· serotonino sindromas, kuris gali pasireikšti kaip psichikos pokyčiai (pvz., susijaudinimas, haliucinacijos, koma) ir kaip kitokie reiškiniai, pavyzdžiui, karščiavimas, širdies susitraukimų dažnio padidėjimas, nestabilus kraujospūdis, nevalingi trūkčiojimai, raumenų standumas, koordinacijos sutrikimas ir (arba) virškinimo trakto simptomai (tokie, kaip pykinimas, vėmimas, viduriavimas) (žr. 2 skyrių „Ką reikėtų žinoti prieš pradedant vartoti Tramadol Lannacher“).

Abstinencijos sindromas
Nutraukus Tramadol Lannacher vartojimą staiga gali pasireikšti vartojimo nutraukimo simptomai (žr. skyrių „Nustojus vartoti Tramadol Lannacher“), tarp kurių yra neramumas, miego sutrikimas, dirglumas, sujaudinimas, nerimas, širdies plakimo pojūtis (palpitacijos), padidėjęs kraujospūdis, pykinimas ar vėmimas, viduriavimas, drebulys, drebėjimas ar prakaitavimas.

Kaip sužinoti, ar esu priklausomas?
Jei vartojant Tramadol Lannacher pastebite bet kurį iš toliau išvardytų požymių, tai gali būti ženklas, kad Jūs galite tapti priklausomu.
- Jūs turite vartoti vaistą ilgiau nei nurodė gydytojas.
- Manote, kad reikia vartoti daugiau nei rekomenduojama dozė.
- Jūs vartojate vaistą dėl kitų priežasčių, nei paskirta.
- Nustojus vartoti vaistą, blogai jaučiatės, o išgėrę vaisto vėl jaučiatės geriau.

Jei pastebite bet kurį iš šių požymių, svarbu pasitarti su gydytoju. 

Pranešimas apie šalutinį poveikį
[bookmark: _Hlk171521894]Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui, arba slaugytojui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.“


5.	Kaip laikyti Tramadol Lannacher

Šį vaistą laikykite vaikams nepastebimoje ir nepasiekiamoje vietoje.
Laikykite šį vaistą saugioje vietoje, kurioje jis būtų nepasiekiamas kitiems asmenims. Jis gali būti žalingas ir netgi mirtinas kitiems asmenims, kuriems šis vaistas nebuvo skirtas vartoti.

Laikyti ne aukštesnėje kaip 25 C temperatūroje.
Ampules laikyti išorinėje dėžutėje, kad vaistas būtų apsaugotas nuo šviesos.

Ant dėžutės ir ampulės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima imesti į kanalizaciją arba su buitinėmis atliekomis. Kaip išmesti nereikalingus vaistus klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Tramadol Lannacher sudėtis
· Veiklioji medžiaga yra tramadolio hidrochloridas. 2 ml injekcinio tirpalo (vienoje ampulėje) yra 100 mg tramadolio hidrochlorido.
· Pagalbinės medžiagos yra natrio acetatas trihidratas ir injekcinis vanduo.

Tramadol Lannacher išvaizda ir kiekis pakuotėje

Skaidrus bespalvis tirpalas.
Pakuotėje yra 5 arba 100 ampulių po 2 ml.

Gali būti tiekiamos ne visų dydžių pakuotės.

Registruotojas ir gamintojas

G.L. Pharma GmbH
Schlossplatz 1
8502 Lannach
Austrija


Jeigu apie šį vaistą norite sužinoti daugiau, kreipkitės į vietinį registruotojo atstovą.

	UAB „GL Pharma Vilnius“
Tel. + 370 5 2610705
office@gl-pharma.lt




Šis pakuotės lapelis paskutinį kartą peržiūrėtas 2024-10-07.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ 
[bookmark: _GoBack]

jeigu turite arba turėjote priklausomybę nuo opioidų, alkoholio, receptinių vaistų arba narkotikų;

